
„Uden  at  I  bliver  som  smaa  Børn" 

Radiobudskab 

Den  fulde  Tekst  til  et  Radio  Budskab,  som  Præsi- 
dent J.  Reuben  Clark  udsendte  Søndag  den  18.  Ja- 
nuar   1948    Kl.    21    over    Radioen,    Salt    Lake    City. 

Æterens  Venner! 
Paa  sin  Vej  fra  Perea  til  Jerusalem,  hvor  Jesus  vilde  lejre 
sin  sidste  Paaske,  skete  del,  efter  at  han  havde  fortalt  den 
store  Lignelse  om  Farisæreren  og  Tolderen,  at  Folk  bragte 
deres  smaa  Børn  til  ham,  for  at  han  skulde  velsigne  dem. 
Disciplene  forbød  det,  men  Jesus  irettesatte  dem  og  sagde: 
»Lader  de  smaa  Børn  komme  til  mig,  og  formener  dem  det 
ikke;  thi  Guds  Rige  hører  saadanne  til.  Sandelig  siger  jeg 
eder,  den  som  ikke  modtager  Guds  Rige  som  et  lille  Barn, 
han  skal  ingenlunde  komme  ind  i  det.«  Luk.  18:  16 — 17  og 
Mark.  10:  13. 

Til  Disciplenes  Diskussion  om,  hvem  der  skulde  være  den 
største  sagde  Jesus: 

» Uden  I  omvender  eder  og  bliver  som  Børn,  kommer  I 
ingenlunde  ind  i  Himmeriges  Rige.  Derfor,  den  som  forned- 
rer sig  selv  som  dette  Barn,  han  er  den  storste  i  Himmeriges 
Rige.«  Matt.  18:  1—6;  Mark.  9:  33—37;  Luk.  9:  46—48. 

Nu,  for  at  sige  det  med  en  af  de  gamle  Profeters  Ord,  er 
Menneskene  »opløftede  i  deres  Øjnes  Stolthed  og  have  snub- 
let, fordi  deres  Anstødssten  var  stor  .  .  .  de  fornægte  Guds 
Kraft  og  Undergerninger,  og  de  prædiker  deres  egen  Lærdom 
ved  deres  egen  Visdom.«   (2  Nephi  26:  20). 

Paulus  paapeger  Sandheden  om  Verdens  stolte  Mennesker 
i  sit  Brev  til  Korintihierne. 

»Men  det  sjælelige  Menneske  tager  ikke  imod  de  Ting, 
som  hører  Guds  Aand  til;  thi  de  ere  ham  en  Daarskab,  og 
han  kan  ikke  erkende  dem,  thi  de  bedømmes  aandeligt.«  1. 
Kor.  2:  14. 

» Thi  hvilket  Menneske  véd,  hvad  der  er  i  Mennesket,  uden 
Menneskets  Aand  som  er  i  ham?  Saaledes  har  heller  ingen 
erkendt,  hvad  der  er  i  Gud,  uden  Guds  Aand.«  1.  Kor.  2:  11. 

»Guds  Aand  bor  i  Eder.«  1.  Kor.  3:  16. 

Menneskene  maa  tage  Stoltheden  over  deres  Lærdomme 
og  Bedrifter  bort  fra  deres  Hjerter;  og  hvorfor  ikke?  Thi 
som  en  Draabe  i  Oceanet  er  de  Vises  Kundskaber  sammen- 
lignet med  Sandhedens  Fylde  om  Universet.  Menneskene 
maa  ydmygt  bekende  Jesus  som  Kristus.  »For  der  er  intet 
andet  Navn  under  Himmelen,  givet  iblandt  Mennesker,  ved 
hvilket  vi  skulle  blive  frelste.«  Ap.  G.  4:  12. 

Til  det  naturlige  Menneske,  som  haanligt  spotter  dette,  vil 
jeg  igen  citerere  Paulus:  >  Thi  Guds  Daarskab  er  visere  end 
Menneskene,«  (1.  Kor.  1:  25)  medens  »denne  Verdens  Vis- 
dom er  Daarskab  for  Gud.«   (1.  Kor.  3:  19). 

Angaaende  Menneskenes  Visdom  siger  Prædikeren:  »En- 
deløs Tomhed  .  .  .  alt  er  Tomhed,«  (Præd.  12:  8)  og  Gud 
taler  om  Mysterierne  ved  Skabelsen  og  Tilværelsen  til  Job: 

»Hvem  fordunkler  mit  Raad  med  Ord,  som  er  uden  Me- 
ning? Omgjord  som  en  Mand  dine  Lænder,  jeg  vil  spørge  og 
du  skal  lære  mig.  Hvor  var  Du,  da  jeg  grundede  Jorden? 
Sig  frem  om  Du  har  nogen  Indsigt  .  .  .  mens  Morgenstjer- 
nerne jubled  til  Hobe  og  alle  Gudesønnerne  raabte  af  Glæ- 
de? . . .  Har  Du  nogen  sinde  kaldt  Morgenen  frem,  ladet 
Morgenrøden  vise  sit  Sted  .  .  .  Mon  Dødens  Porte  har  vist 
sig  for  Dig,  skued  du  Mulmets  Porte?  .  .  .  Knytter  du  Syv- 
stjernens Baand,  kan  du  løse  Orions  Lænker?  Lader  du 
Aftenstjernen  gaa  op  i  Tide,  leder  du  Bjørnen  med  Unger? 
Kender  du  Himmelens  Love,  fastsætter  du  dens  Magt  over 
Jorden?«   (Job.  38:  2—4,  7,  12,  17,  31—33). 

Mennesker  i  Dag  forstaar,  gennem  den  Visdom,  som  Gud 
har  udgydt  over  sine  Børn  i  de  sidste  Dage,  mange  af  de 
Ting,  Job  ikke  forstod.  Men  selv  ikke  nu,  kan  Menneskene 
regne  de  mindste  Smaating  ud  med  Hensyn  til  Guds  Ska- 
belse og  Beregninger  af  Forbindelserne  mellem  Jorden,  Maa- 
nen  og  Solen,  for  ikke  at  tale  om  Solen  og  hele  dens  Planet- 
system, og  de  uendelige  Vidder  bag  dette,  Universets  Myste- 
rier, —  Menneskene  forstaar  stadig  ikke  de  Love,  som  sty- 
rer Plejaderne  og  Orion,  samt  andre  Systemer,  hvad  der 
holder  dem  paa  deres  Pladser  i  det  synlige  Univers,  og  hvad 
der  holder  dette  Univers  i  Orden  i  dets  Fremadskriden  gen- 
nem   det    dvbe    endeløse    Rum.    Grænserne    er    i    Sandhed 

snævre,  nåar  man  forsøger  at  tænke  sig  Uendeligheden. 

Derfor,  paa  vor  Vej  til  Udødelighed  og  evigt  Liv  maa  vi 
ydmygt  prøve  at  begribe  og  efterleve  de  enkle  Sandheder  i 
det  evige  Evangelium,  beregnet  for  den  svageste  og  mest 
ulærte  blandt  os,  i  Sandhed  saa  simpel,  at  »Den  er  Valfarts- 
vej  for  hans  Folk,  selv  de  enfoldige  farer  ej  vild.«  -Esajas 
35:  8. 

For  de  evige  Sandheder  er  ikke  Daarskab,  men  uendelig 
Visdom. 

Fundet  Sandhed,  bringer  til  den  ydmyge  angergivne  Sjæl 
et  Glimt  af  den  Herlighed  og  Majestæt  og  frelsende  Magt, 
som  han  er  i  Besiddelse  af,  ham  som  døde,  for  at  vi  kunde 
leve,  og  som  erklærede  til  dem,  som  vilde  have  gjort  ham  til 
deres  Konge,  fordi  han  havde  bespist  dem  med  Brød  og 
Fisk,  »Jeg  er  Livets  Brød.  Den,  som  kommer  til  mig,  skal 
ikke  hungre;  og  den,  som  tror  paa  mig,  skal  aldrig  tørste.« 
(John.  6:  35).  Ligeides  sagde  han  i  Templet  ved  Løvsals- 
festen  : 

»Jeg  er  Verdens  Lys;  den,  som  følger  nugj  skal  ikke  van- 
dre i  Mørket,  men  skal  have  Livets  Lys.«  (Joh.  8:  12). 

Han  erklærede  ligeledes  til  Martha,  som  klagede  over,  at 
han  ikke  havde  været  der,  da  Lazarus  døde:  »Jeg  er  Op- 
standelsen og  Livet;  den  som  tror  paa  mig  skal  leve  om  han 
end  dør,  og  den  som  lever  og  tror  paa  mig  skal  aldrig  dø«. 

Videre  siger  Han  til  Apostlene  ved  Paaskefesten:  »Jeg  er 
Vejen  og  Sandheden  og  Livet;  der  kommer  ingen  til  Fade- 
ren uden  ved  mig.«   (Joh.  14:  6). 

Mennesker  uden  Ydmyghed  skulde  altid  erindre  Salomon, 
Davids  Søns  Visdom:  »Hovmod  gaar  forud  for  Fald,  Over- 
mod forud  for  Snubien.«   (Ord.  16:  18). 

Maa  Gud  velsigne  os  i  vore  Anstrengelser  for  at  forstaa, 
at  Kristus  er  Vejen,  Sandheden  og  Livet,  saa  at  vi  maa  være 
paa  Vejen  til  Udødelighed  og  evigt  Liv.  Det  beder  jeg  yd- 
mygt om  i  Jesu  Kristi  Navn.  Amen. 

Hver  Søndag  udsender  Præsident  J.  Reuben  Clark  et  saa- 
dant  Budskab  over  de  amerikanske  Radiostationer.  Gud 
aabner  paa  mange  Maader  Vejen  til  at  prædike  Evangeliet 
for  den  ganske  Verden. 

Min  Moders 

Undervisning 

V.  Præsident  Albert  Smith. 


Jeg  blev  opdraget  paa  Knæet  af  en  »Sidste  Dages  Hellig« 
Moder.  En  af  de  første  Ting  jeg  erindrer  var,  at  hun  tog 
mig  i  Haanden  og  ledte  mig  ovenpaa.  I  Værelset  var  to 
Senge;  Sengen,  i  hvilken  mine  Forældre  sov,  og  min  egen 
lille  Rulleseng  paa  den  anden  Side.  Jeg  husker  det  saa  ty- 
deligt, som  om  det  var  i  Gaar.  Da  vi  kom  ovenpaa,  satte 
hun  sig  ned  ved  min  lille  Seng  og  fik  mig  til  at  knæle  ned 
foran  sig.  Saa  foldede  hun  mine  Hænder  og  tog  dem  i  sine, 
og  lærte  mig  min  første  lille  Bøn.  Jeg  vil  aldrig  glemme  det. 
Jeg  ønsker  heller  ikke  at  glemme  det.  Det  er  et  af  de  elske- 
ligste Minder,  jeg  har  i  Livet.  En  englelig  Moder  siddende 
ved  Siden  af  min  Seng.  lærende  mig  at  bede.  Det  var  en  lille 
enkelt  Bøn,  men  jeg  gentager  den  i  Dag: 

»Nu  lægger  jeg  mig  ned  at  sove,  jeg  beder  Herre,  tag 
Vare  paa  min  Sjæl.  Hvis  jeg  skulde  dø,  før  jeg  vaag- 
ner,  saa  beder  jeg  Herren  tage  min  Sjæl.« 
Det  var  min  første  Bøn.  Denne  Bøn  aabnede  Himmelens 
Vindue  for  mig.  Gennem  denne  Bøn  rakte  min  Fader  i  Him- 
melen mig  Haanden.  Thi  min  Moder  havde  forklaret  for 
mig,  hvad  den  betød,  saa  vidt  som  et  lille  Barn  kunde  for- 
staa.  Fra  den  Dag  og  indtil  nu,  hvor  jeg  har  rejst  gennem- 
snitlig en  Million  Miles  i  Verden  blandt  »Fader« s  andre 
Børn,  hver  Dag  og  hver  Nat,  hvorsomhelst  jeg  har  været, 
naar  jeg  har  gaaet  til  Seng,  og  naar  jeg  har  rejst  mig  fra 
den,  har  jeg  følt,  at  jeg  er  nær  ved  min  himmelske  Fader. 
Han  er  ikke  langt  borte.  Min  Moder  fødte  elleve  Børn,  tre 
af  dem  Piger.  Det  var  Jesu  Kristi  Evangelium,  der  bevæ- 
gede hende  til  at  bringe  os  til  Verden,  til  Trods  for  den 
Uro  vi  bragte.  Hun  ønskede  at  gøre,  hvad  Gud  havde  be- 
falet vore  første  Forældre  at  gøre,  formere  sig  og  opfylde 
Jorden.  Lige  saa  længe  som  hun  levede  paa   Jorden,   blev 

jeg  lært  at  elske  min  himmelske  Fader.  Jeg  havde  en  Engel 
af  en  Moder,  hun  var  en  Engel,  saa  vidt  vor  Forstaaelse 
rakte  paa  den  Tid.  Men  som  jeg  staar  her  i  Dag  efter  at  have 
oplevet  et  langt  Liv,  ved  jeg,  at  hun  var  kun  en  af  min  him- 
melske Faders  mange  Døtre,  og  han  elsker  dem  alle. 


Trosartiklerne 


5.  Vi  tror,  at  en  Mand  for  at  være  berettiget  til  at  præ- 
dike Evangeliet  og  forrette  dets  Ordinancer  maa  kaldes 
dertil  ved  Inspiration  fra  Gud  og  ordineres  ved  Haands- 
læggelse  af  dem,  som  selv  er  bemyndiget  af  Gud. 
Det  ses  tydeligt  ud  af  Skrifterne,  at  de  Mænd,  som  i  for- 
rige Tider  administrerede  for  Gud  var  kaldet  af  Gud  og  or- 
dineret ved  guddommelig  Autoritet.  Med  Hensyn  til  Apostle- 
ne siger  Jesus:  »/  have  ikke  udvalgt  mig,  men  jeg  har  udvalgt 
eder  og  sat  eder  til,  at  I  skulde  gaa  hen  og  bære  Frugt.«  Da 
der  blev  udvalgt  syv  Mænd  til  at  tage  sig  af  de  fattige  og 
sørge  for  dem,  blev  de  syv  ført  frem  for  Apostlene,  som, 
efter  at  de  havde  bedt,  lagde  Hænderne  paa  dem  og  ordine- 
rede dem  til  deres  Kald.  Det  samme  var  Tilfældet  med  Pau- 
lus. Det  var  ikke  nok,  at  han  saa  og  talte  med  Kristus,  thi 
da  Herren  derefter  vilde  have  ham  til  at  udføre  en  Gerning 
for  sig  med  at  prædike  Evangeliet  og  forrette  Ordinancerne 
deri,  sagde  den  Helligaand  til  en  bestemt  Profet  i  Antiokia: 
»Udtager  mig  Barnabas  og  Saulus  til  den  Gerning,  hvortil 
jeg  har  kaldet  dem.«  Efter  de  havde  fastet  og  bedt,  lagde 
de  Hænderne  paa  dem  og  sendte  dem  bort.  Ydermere  ordi- 
nerede Paulus  Ældster  i  alle  de  Samfund,  han  kom  til,  naar 
han  rejste  rundt  for  at  styrke  de  Helliges  Sjæle.  Han  opfor- 
drede ikke  Mennesker  til  at  paatage  sig  selv  den  Autoritet 
at  forrette  Administrationen  af  de  forskellige  Ting  i  Guds 
Kirke,  han  advarede  tværtimod  de  Hellige  mod  saadanne 
Mennesker.  »Saa  giver  Agt  paa  eder  selv  og  den  hele  Hjord, 
i  hvilken  den  Helligaand  satte  eder  som  Tilsynsmænd,  til  at 
vogte  Guds  Menighed  som  .  .  .«  saaledes  sagde  Paulus  til 
Ældsterne  i  Efesus,  og  han  fortsatte:   »Thi  jeg  véd,  at  der 

efter  min  Bortgang  skal  komme  svare  Ulve  ind  iblandt  eder, 
som  ikke  vil  spare  Hjorden.  Og  af  eders  egen  Midte  skulde 
der  opstaa  Mænd,  som  skulde  tale  forvendte  Ting  for  at 
drage  Disciplene  efter  sig.«  Ap.  Gj.  20:  28 — 29. 

Kirkens  Hovedlov  med  Hensyn  til  disse  Principper  ud- 
trykkes i  følgende:  »Og  ingen  tager  sig  selv  den  Ære,  men 
han  kaldes  dertil  af  Gud,  ligesom  jo  ogsaa  Aron  var.«  **** 
»Thi  hver  Ypperstepræst  tages  iblandt  Mennesker  og  ind- 
sættes for  Mennesker  til  Tjeneste  for  Gud,  for  at  han  skal 
frembære  baade  Gaver  og  Slagtofre  for  Synder.«  Heb.  5: 
1,  4. 

Den  Maade  hvorpaa  Aron  blev  kaldet  til  Præstetjeneste 
er  nedskrevet  i  2  Mos.  28:  1. 

»Du  skal  lade  din  Broder  Aron  og  hans  Sønner  tillige  med 
ham  træde  frem  af  Israelit ernes  Midte  og  komme  hen  til 
Dig  for  at  de  kan  gore  Præstetjeneste  for  mig,  iArjon  og 
Arons  Sønner  Nadab,  Abihu,  Eleazar  og  Hamar.« 

Vi  ved  fra  Skrifterne,  at  Herren  valgte  Paulus  og  kaldte 
ham  til  at  være  hans  Tjener,  og  yed  Paulus  Haand  udførte 
Herren  særlige  Mirakler.  De  syge  blev  helbredte  og  de  onde 
Aander  blev  uddrevet  af  de  Mennesker,  som  var  besatte  af 
dem. 

»Men  ogsaa  nogle  af  de  omløbende  jødiske  Besværgere 
forsøgte  at  nævne  den  Herres  Jesu  Navn  over  dem,  som 
havde  de  onde  Aander,  idet  de  sagde:  »Jeg  besværger  eder 
ved  den  Jesus,  som  Paulus  prædiker.«  Men  de,  som  gjorde 
dette,  var  syv  Sønner  af  Skeduas,  en  jødisk  Ypperstepræst. 
Men  den  onde  Aand  svarede  og  sagde  til  dem:  »Jesus  kender 
jeg,  og  om  Paulus  véd  jeg;  men  1,  hvem  er  I?«  Og  det  Men- 
neske i  hvem  den  onde  Aand  var,  sprang  ind  paa  dem  og 
overmanede  dem  begge  og  fik  saadan  en  Magt  over  dem,  at 
de  flygtede  nøgne  og  saarede  ud  af  Huset.«  Ap.  Gj.  19:  13 — 
16. 

Disse  Mænd  tog  overmodigt  selv  den  Ære  at  handle  lige- 
som de,  der  havde  guddommelig  Autoritet,  og  Resultatet 
var,  at  hverken  Djævelen  vilde  respektere  deres  Handling 
og  endnu  mindre  Gud.  Der  ligger  en  Lære  af  stor  Betydning 
i    denne   Hændelse.    Spørgsmaalet   rejser    sig;    dersom    disse 

Mænd,  som  handlede  uden  Autoritet  fra  Gud,  ikke  kunde 
uddrive  en  ond  Aand  i  Jesu  Kristi  Navn,  var  deres  Handling 
altsaa  uden  Kraft  og  uden  nogen  Værdi,  havde  de  derfor 
administreret  i  andre  af  Evangeliets  Ordinancer,  for  Eks. 
Daaben  til  Syndernes  Forladelse,  eller  Haandspaalæggelse 
for  den  Helligaands  Gave,  vilde  disse  Handlinger  saa  ikke 
ligeledes  være  værdiløse?   Naturligvis  vilde  de  være  det! 

Derfor  kommer  vi  med  rette  til  denne  Konklusion,  som 
er  saa  rigtigt  udtrykt  i  denne  Trosartikkel. 

Henvisninger: 

Mennesker  maa  kaldes  og  ordineres  af  Gud.  Joh.  15:  16. 
Ap.  G.  5:  1—6.  Ap.  G.  13:  1—4.  Ap.  G.  14:  2,  3.  Ap.  G.  20: 
28,  29.  Heb.  5:  1,  5.  Ap  G.  19:  13—16. 

Bibelske  Navne  og  deres  Betydning:  Adam  (1  Mos  2,  19) 
Menneske.  Ananias  (Tob.  5:  16):  Herren  bønhører.  Baruk 
(Neh.  3,  20):  Velsignet.  David  (Ruth  4,  17):  Elskelig.  Elisa 
(1  Mos.  10,  4):  Guds  Frelse.  Hanna  (1  Sam.  1,  2):  Gunst. 
Jerusalem  (Joh.  10,  1):  Fredens  Borg.  Justus  (Ap.  G.  1,  23): 
Retfærdig. 


Til  Medlemmerne 

i  den  danske  Mission 

»Er  Du  ganske  sikker  paa,  at  Du  er  Medlem  af  Jesu  Kristi 
Kirke?« 

Lad  nu  være  at  sige,  at  det  er  et  dumt  Spørgsmaal  at 
stille  MEDLEMMERNE  i  dan  danske  Mission.  Vi  stiller 
nemlig  mange  flere  Spørgsmaal,  og  lad  os  begynde  helt 
forfra : 

»Er  Du  sikker  paa,  at  Du  er  dobt,  og  at  Du  har  fdaet 
Haandspaalæggelse  ? « 

De   næste   Spørgsmaal    gælder    de   mandlige    Medlemmer. 

»Et  Du  sikker  paa,  at  Du  er  ordineret  til  Diakon  —  Læ- 
rer —  Præst  —  Ældste  —  \å,  at  Du  i  det  hele  taget  har 
Præstedømmet:'  (Fortsættes  Side  SI). 

Saa  kommer  Forklaringen  paa  de  tilsyneladende  taabe- 
lige  Spørgsmaal.  Det  har  vist  sig  nu,  da  saa  mange  Søsken- 
de emigrerer  til  Amerika,  at  hverken  deres  Daabsdag  eller 
Ordineringsdata  er  nedskrevet  nogen  Steder,  og  dette  gæl- 
der baade  for  de  store  og  de  smaa  Grene.  Vi  skal  nævne 
et  Par  Tilfælde.  Da  en  af  Grensforstanderne,  som  har  væ- 
ret Medlem  i  en  Menneskealder,  emigrerede,  kildne  vi  ikke 
finde  Oplysning  om,  hvornaar  han  var  ordineret  til  de  for- 
skellige Grader  i  Præstedømmet.  Han  havde  gennem  Aare- 
ne  glemt  sine  Ordineringsdata.  Dette  er  ret  pinligt,  naar  Pa- 
pirerne, som  skal  ledsage  Emigranterne  til  deres  nye  Ward. 
skal  udfyldes  og  ligeledes  Tempelpapirerne.  Et  andet  Med- 
lem var  heller  ikke  ordineret  til  noget  Præstedømme  ifølge 
Bøgerne.  Undertiden  kan  vi  ikke  finde  Daabsdata  o.  1.  Saa 
begynder  Du  maaske  at  forstaa,  hvorfor  vi  har  stillet  oven- 
staaende  Spørgsmaal. 

Hvad  skal  vi  da  gøre? 

»Jo,  gaa  til  Din  G  rens  forstander  og  bed  ham,  om  Du  maa 
se  det  Sted  i  Kirkebogen,  hvor  Du  og  Din  Familie  er  ind- 
ført. Gaa  da  baade  Navne  og  Data  igennem  og  faa  eventuelle 
Fejl  rettet.  Dernæst,  vær  agtpaagiven,  om  Du  nogensinde 
faar  en  Stilling,  hvor  Du  har  Ansvaret  for,  at  der  bliver 
nedskrevet  Navne  og  Data  for  alle  Velsignelser,  Daab. 
Haandspaalæggelser,  Ordineringer,  Vielser,  Flgtninger,  Emi- 
grationer, Udelukkelser  og  Dødsdato.« 

Der  er  utallige  Fejl  og  Mangler  i  vore  Kirkebøger,  og 
Aarsagerne  vil  vi  ikke  hænge  os  i  nu,  for  det  hjælper  ikke 
det  mindste,  derimod  bør  vi  hver  især  gøre  vort  til  at  rette 
de  Fejl,  vi  kan,  samt  søge  at  undgaa  Fejl  i  Fremtiden.  Hver- 
ken Du  eller  jeg  véd,  hvor  stor  Betydning  vore  Kirkebøger 
kan  faa.  Hvad  hjælper  det,  Du  ved,  at  Du  er  Medlem,  naar 
der  intet  Bevis  findes  derfor.  Tænk  Dig  om  Du  døde,  og 
ingen  af  Dine  Efterkommere  tænkte  paa  at  udføre  Tem- 
pelordinancerne  for  Dig.  Faa  Aar  efter  Din  Død  var  Du 
maaske  glemt,  og  da  ingen  Data  fandtes  i  Kirkebøgerne, 
vil  Du  komme  til  at  vente,  hvor  længe*  véd  kun  Herren. 

Tøv  derfor  ikke  med  at  gaa  til  Grensforstanderen  eller 
Grensskriveren    og   faa    undersøgt,    om    Du    er    Medlem    af 

Kirken.  Sørg  for  at  eventuelle  Fejl  rettes,  og  at  Rettelsen 
sendes  til  Missionskontoret,  saaledes  at  Hovedkirkebogen 
for  hele  den  danske  Mission  kan  blive  rettet. 

DET   ER   DIN   SIMPLE   PLIGT  AT    SØRGE   DERFOR, 
BAADE  FOR  KIRKENS  OG   DIN  EGEN  SKYLD.     Red. 


Genealogisk  Forening  meddeler: 

Da  jeg  i  den  senere  Tid  liere  Gange  har  modtaget  Fore- 
spørgsler ang.  de  Skemaer,  som  Søskende  har  modtaget  re- 
tur fra  Genealogical  Soeiety.  skal  jeg  her  give  en  Forklaring 
paa  Forretningsgangen  i  det  genealogiske  Arbejde. 

De  Skemaer,  som  vi  herfra  sender  til  Amerika,  bliver  al 
Genealogical  Soeiety  returneret  til  Afsenderen  efter,  at  der 
er  foretaget  en  Afskrift  af  dem.  —  De  er  da  forsynet  med  et 
rødt  Stempel  i  nederste  højre  Hjørne,  hvori  der  staar,  at 
denne  Afskrift  er  foretaget,  og  at  der  ikke  skal  indsendes 
nye  Skemaer,  og  saafremt  der  ikke  er  særlige  Forespørgs- 
ler med,  er  der  ikke  noget  at  foretage  af  os  i  den  Anledning. 

Den  Afskrift,  som  Genealogical  Soeiety  foretager,  skrives 
med  Kopi,  og  denne  Kopi  bliver  senere  tilsendt  Indsenderen 
af  Skemaerne,  og  er  da  vedhæftet  en  Seddel  i  Skemaets  højre 
Side,  paa  hvilken  der  er  anført  Navnene  paa  de  Personer, 
som  har  været  Stedfortrædere  i  Templerne,  ligesom  alle 
Datoer  for  Udførelsen  af  Tempelordinancerne  er  anført  i  de 
dertil  indrettede  Linier  og  Rubrikker  i  Skemaets  højre  Side. 

Ved  Modtagelsen  af  dette  sidste  Skema  (evnt.  disse  sidste 
Skemaer)  har  Indsenderen  Føling  med,  at  Tempelarbejdet 
er  udført. 

Der  kan  dog  forekomme  Skemaer  med  Personer,  der  end- 
nu ikke  er  100  Aar  gamle,  og  for  saadanne  bliver  der  ikke 
udført  Tempelarbejde  ved  Stedfortrædere,  saafremt  de  ikke 
er  anført  som  døde  (manglende  Dødsdato).  For  saadanne 
Personer  gælder  der,  at  saafremt  vi  erfarer,  at  de  er  afgaaet 
ved  Døden,  bør  Dødsdatoen  føres  paa  det  paagældende 
Skema  og  dette  indsendes  til  Genealogical  Soeiety,  som  saa 
sørger  for  at  Tempelarbejde  bliver  udført.  —  Modtager  de 
ikke  en  saadan  Meddelelese  sørger  de  selv  for  det  fornødne, 

efterhaanden   som   det  bliver  mere  end    100  Aar  siden,   de 
paagældende  Personer  blev  født. 

Maa  jeg  til  slut  sige  til  dem,  som  rejser:  Sørg  for  at  have 
det  genealogiske  Arbejde  i  Orden,  særlig  for  den  nærmeste 
Slægt,  og  i  hvert  Fald  længere  tilbage  end  til  Aaret  1860, 
idet  Fotograferingen  af  Arkivalier  ikke  bliver  ført  op  til 
Nutiden,  men  kun  til  1860.  Einar  Nielsen, 

Præsident. 

Moatagelsen  af  Emigranterne 

Vi  faar  Gang  paa  Gang  Beretninger  om,  hvordan  vore 
Søskende  modtages,  naar  de  kommer  til  deres  Bestemmelses- 
steder i  Amerika. 

Vi  Danske  har  altid  anset  os  selv  for  at  være  et  gæstfri* 
Folk  o.s.v.,  men  staa  Maal  med  den  Modtagelse,  som  vore 
amerikanske  Søskende  giver  Emigranterne,  kan  vi  bestemt 
ikke. 

De  bliver  modtaget  med  Blomster,  Fødevarer,  ja  nogle 
med  forskellige  Brugsgenstande  og  Møbler.  Der  bliver  holdt 
en  Modtagelsefest  o.s.v.  Det  er  en  stor  Opmuntring  for  Emi- 
granterne, naar  de  ankommer  og  skal  til  at  bosætte  sig  paa 
et  fremmed  Sted. 

Næsten  enhver  af  os  har  prøvet  at  skifte  Stilling,  og  saa 
kender  vi  den  Beklemthed,  hvormed  vi  den  første  Dag  mø- 
der i  den  nye  Stilling:  Mon  vore  nye  Arbejdskammerater  er 
venlige,  mon  man  kan  klare  Arbejdet  o.s.v.,  er  nogle  af  de 
Spørgsmaal,  man  møder  med  i  Hjertet. 

Mon  ikke  det  omtrent  er  den  samme  Følelse,  Emigran- 
terne ankommer  med  til  deres  nye  Fædreland? 

Vi  kan  levende  forestille  os,  hvor  stor  Betydning  vore 
amerikanske  Søskendes  Venlighed  og  Kærlighed  er  af  i  et 
saadant  Øjeblik. 

Vi  vil  ikke  undlade  gennem  Stjernen  at  takke  paa  de 
danske  Emigranters  Vegne  for  hver  Venlighed,  Hjælpsom- 
hed og  Kærlighed,  der  er  og  vil  blive  udvist  dem,  naar  de 
ankommer,  og  vi  kan  kun  haabe,  at  de  danske  Søskende 
maa  vise  sig  værdige  til  den  Tillid  og  Kærlighed,  hvormed 
de  modtages.  Red. 

Kredslærernes  Badskab  for  Maj 

ÆRLIGHED 

Ved  Du,  at  Ærlighed  er  en  af  de  sværeste  Egenskaber  at 
opnaa?  Er  du  klar  over,  at  Du,  maaske  ikke  bevidst-,  siger 
mange  smaa  Løgne  i  Løbet  af  en  Dag?  Er  du  agtpaagiven 
overfor  alt,  hvad  Du  siger,  at  der  ingen  Overdrivelser  eller 
Smaaløgne  finder  Sted  i  Din  Samtale  med  andre?  Menne- 
sker har  en  ubevidst  Trang  til  at  gøre  alt  større  og  bedre  end 
det  er,  til  at  rose  og  beundre  i  Flæng  uden  faktisk  at  mene 
det. 

Lad  os  tage  nogle  Ting,  som  ligger  lige  for  os.  Vi  kender 
alle  Ordsproget:  »Hver  So  synes  bedst  om  sine  Grise«.  Sø- 
skende i  de  forskellige  Byer  vil  hver  især  holde  paa,  at  de- 
res Kirke  og  Distrikt  har  størst  Fremgang  o.s.v.  Naar  Sø- 
skende fortæller  om  de  glimrende  Møder,  der  har  været 
holdt,  oplever  man  det  mærkelige,  at  Een  siger  med  fuld 
Overbevisning,  at  der  var  15  Fremmede  til  Stede,  en  anden, 
at  der  var  25.  Efterhaanden  som  der  fortælles  om  et  særlig 
storslaaet  og  godt  besøgt  Møde,  har  man  oplevet,  at  hvor  der 
i  Virkeligheden  var  15  Gæster,  stiger  Antallet  for  hver  Gang 
det  bliver  fortalt  til  helt  op  til  35  o.s.v.  Ganske  ubevidst  læg- 
ges der  et  Par  Stykker  til,  fpr  hver  Gang  det  fortælles.  H.  C. 
Andersen  var  en  fin  fin  Menneskekender,  og  hvem  kender 
ikke  Historien  om  den  lille  Fjer,  der  blev  til  fem  Høm.  Den 
er  slet  ikke  overdrevet.  Man  har  oplevet,  at  en  uskyldig  lille 
Hændelse  er  blevet  til  en  stor  og  ukendelig  Skandale  efter- 
haanden, som  den  gaar  Landet  rundt.  Pas  paa,  hvad  Du  for- 
tæller, sigt  Dine  Ord  gennem  en  Si  med  store  Huller,  for 
Du  behøver  som  Regel  slet  ikke  at  være  bange,  for  at  der 
gaar  for  meget  fra  af  den  Grund.  Sig  hellere  for  lidt  end 
for  meget. 

Saa  kender  Du  ogsaa  det,  at  man  ubevidst  lyver  groft,  idet 
man  for  at  indynde  sig  siger  til  Veninden,  at  hendes  nye 
Hat  er  yndig,  selv  om  den  klæder  hende  rædselsfuldt,  eller 
for  at  være  »god«  siger  man  til  en  Broder  i  Kirken,  at  hans 
Tale  var  glimrende,  selv  om  man   faktisk  sad  og  smaasov 

og  ikke  hørte  ret  meget  af  den.  Der  er  Mennesker,  der  me- 
ner, at  man  bør  rose  alt  og  alle  for  ikke  at  saare  og  for  at 
staa  sig  godt  med  andre.  Mon  ikke  det  mange  Gange  var  ær- 
ligere at  tie  stille,  dersom  man  ikke  med  en  fuld  Overbevis- 
ning kan  rose? 

»Men  eders  Tale  skal  være  ja,  ja,  nej,  nej;  hvad  der  er  der 
udover  er  af  det  onde.«  Mat.  5:  37).  Sig  ikke  Ja,  naar  Du  i 
Virkeligheden  mener  Nej,  forsøg  at  holde  Dig  til  den  fuld- 
komne Sandhed.  Ønsker  Du  ikke  at  saare  ved  at  sige  Sand- 
heden, da  ti  hellere  helt  stille,  det  er  langt  ærligere  end  at 
rose  o.s.v. 

Dersom  Du  selv  er  af  dem,  der  ønsker  fuldkommen  Ær- 
lighed fra  Dine  Medmenneskers  Side,  saa  maa  Du  ogsaa 
selv  forsøge  at  være  ærlig  i  alt. 

Hvor  kan  vi  lære  vore  Børn  at  være  ærlige,  naar  ele  Gang 
paa  Gang  griber  os  i  Overdrivelser  og  Smaaløgne.  Husk, 
der  findes  ingen  skarpere  Iagttager  af  Dig  og  Din  Tale  end 
Dine  Børn.  Alene  derfor  bør  Du  passe  paa  ikke  at  overdrive 
eller  tale  Usandhed.  Arlin. 

Derfor  vorder  ogsaa  I  rede;  thi  Menneskesønnen  kommer  i 
den   Time,  som   I   ikke   mene.  Læs  (Matt.   24.    Kap. 


Jeg  ønsker  at  vide: 


Spørgsmaal: 

Er  det  tilladt  Kirkens  Kvinder  at  holde  Bøn  i  alle  Møder, 
med  Undtagelse  af  Præstedømmemødet? 

Svar: 

Der  er  ingen  Hindring  for,  at  hvert  trofast  Medlem  af  Kir- 
ken, kvindeligt  eller  mandligt,  kan  bede  i  alle  vore  offent- 
lige Møder.  Der  skulde  hyppigt  kaldes  paa  Diakoner,  de 
unge  Piger  og  Kirkens  ældre  Kvinder.  Undtaget  er  natur- 
ligvis Præstedømmemøderne,  hvor  kun  de,  der  holder  Præ- 
stedømmet er  til  Stede. 

Esbjerg  Distriktskonferenee  udsat   til  den   8. — 9. — 10.  Maj. 

Fra   Missionsmarken 


Daab: 

AARHUS:  Den  11.  Februar  1948  blev  Helen  Lorenzen  døbt 
af  Missionær  Dale  LeCheminant,  Haandspaalæggelse  af  Grens- 
forstander  Frede  Thomsen. 

RANDERS:  Den  29.  Februar  1948  blev  følgende  døbte:  Bent 
F.  Christensen  blev  døbt  af  Missionær  Niels  C.  Carlsen,  Haands- 
paalæggelse af  samme.  Samme  Dag  blev  Edith  Frida  Christen- 
sen døbt  af  Missionær  August  V.  Nielsen,  Haandspaalæggelse 
af  samme. 

AALBORG:  Den  4.  Marts  1948  blev  Ruth  Jensen  døbt  af  Mis- 
sionær Willis  Petersen,  Haandspaalæggelse  af  Missionær  Ferrel 
Nelson. 

Den  4.  April  1948  blev  følgende  fra  Brønderslev  døbte:  Svend 
Aage  O.  Ferrall  Lund,  døbt  af  Missionær  Axel  F.  Andreasen, 
Haandspaalæggelse  af  Distriktspræsident  Henry  Løjborg.  Kurt 
O.  Ferrall  Lund,  døbt  af  Missionær  Axel  F.  Andreasen,  Haandspl. 
af  Missionær  Phillip  F.  Sørensen.  Ella  Severine  Smalby  Lund, 
døbt  af  Missionær  Axel  F.  Andreasen,  Haandspl.  af  Grensfor- 
stander  Arnold  J.  Bukke.  Samme  Dag  blev  følgende  døbte  fra 
Hjørring:  Alis  Marie  Johanne  Thomsen,  døbt  af  Missionær  La 
Marr  Neff,  Haandspl.  af  Distriktspræsident  Henry  Løjborg,  Kir- 
sten Christensen  blev  døbt  af  Missionær  La  Marr  Neff,  Haandspl. 
af  Grensforstander  Arnold  J.  Bukke. 

KØBENHAVN:  Af  en  Fejltagelse  bar  følgende  Daab  ikke  væ- 
ret i  Stjernen:  Den  27.  Okt.  1947  blev  Tonny  Van  Dam  døbt 
af  Missionær  Doneli  Rasmussen,  Haandspl.  af  Missionær  Hans 
C.  Werner.  Den  28.  Okt.  1947  blev  Ruth  Johanne  Jensen  døbt 
af  Missionspræsident  Alma  L.  Petersen,  Haandspl.  af  samme. 
Huna  Dorthea  Jensen  blev  døbt  af  Missionspræsident  Alma  L. 
Petersen,  Haandspaalæggelse  af  samme.  Den  4.  Marts  blev  føl- 
gende døbt:  Hanne  Jensen  blev  døbt  af  Missionær  Hans  C.  Wer- 
ner, Haandspl.  af  Missionær  Donald  King.  Bram  jensen  blev  døbt 
af  Missionær  Hans  C.  Werner,  Haandspaalæggelse  af  Missionær 
Charles  Davidsen.  Poul  Carlo  Arendtsen  blev  døbt  af  Missionær 
Hans  C.  Werner,  Haandspaalæggelse  af  Missionær  Robert  Chri- 
stensen. Anna  Wolf  blev  døbt  af  Missionær  Hans  C.  Werner, 
Haandspaalæggelse  af  Missionspræsident  Alma  L.  Petersen. 
Pouline  Marie  Arendtsen  blev  døbt  af  Niels  P.  Arendtsen, 
Haandspaalæggelse  af  Missionspræsident  Alma  L.  Petersen. 
Nielsine  J.  Christensen  blev  døbt  af  Missionær  Joseph  Steven- 
son,   Haandspaalæggelse    af    samme.    Karen    Marie    Jensen    blev 

døbt  af  Missionær  Hans  C.  Werner,  Haandspaalæggelse  af  Mis- 
sionspræsident  Alma  L.  Petersen,  Jean  Gilbert  Hansen  blev 
døbt  af  Missionær  Hans  C.  Werner,  Haandspaalæggelse  af 
Gren  Uforstander  Chr.  Madsen.  Den  10.  Marts  blev  følgende 
døbte:  Marie  Margrethe  Elmsted  blev  døbt  af  Missionær  Martin 
Nielsen,  Haandspaalæggelse  af  Missionspræsident  Alma  L.  Pe- 
tersen. Ejnar  Aage  Elmsted  blev  døbt  af  Missionær  Martin  Niel- 
sen,   Haandspaalæggelse   af  Ældste   Alfred   Hansen. 

Vi  ønsker  de  nye  Søskende  hjertelig  til  Lykke  og  Velkommen 
i  Kirken.. 

Ordinationer: 

AARHUS:  Den  3.  Marts  1948  blev  Marius  Christian  Nielsen 
ordineret  til  Præst  af   Grensforstander  Frede  Thomsen. 

Emigration: 

KØBENHAVN:  Den  9.  Maits  emigrerede  følgende  til  Salt 
Lake  City,  Utah:  Julius  Andersen,  Margrethe  Andersen,  Børge 
Balle  Andersen,  Ane  Balle  Andersen,  Fritjof  Clausen,  Ellen 
Clausen  og  Ingerlise  Clausen.  Den  12.  Marts  emigrerede  Erna 
M.  Andersen   til  Palo  Alto,   Californien. 

AALBORG:  Den  16.  Marts  1948  emigrerede  Helge  Preben  Niel- 
sen fra  Aalborg  til  Salt  Lake  City,  Utah. 

AARHUS:  Den  6.  Marts  1948  emigrerede  Marius  Christian 
Nielsen  og  Margrethe  Nielsen  til  Salt  Lake  City,  Utah.  Den  5. 
April  emigrerede  Christian  Emil  Thomsen  og  Christine  J. 
Thomsen  fra  Silkeborg  til  American  Fork,  Utah. 

Afløsninger: 

Den  15.  Marts  1948  blev  Missionær  Edith  Melgaard,  Aalborg, 
afløst  fra  sin  Mission.  Samme  Dag  blev  Missionær  Anna  Lar- 
sen, Aarhus,  afløst. 

Forflyttelser: 

Den  15.  Marts  1948  blev  Missionær  Elisabeth  Hinckley  flyttet 
fra  Aalborg  til  Aarhus.  Den  29.  Marts  blev  følgende  Missionæ- 
rer flyttet:  Amber  Charles  Davidsen  fra  København  til  Frede- 
rikshavn. Quince  Hansen  fra  København  til  Holbæk.  Viggo  F. 
Victor  fra  København  til  Holbæk.  Robert  Merrill  fra  København 
til  Brønderslev.  Dean  F.  Berry  fra  København  til  Nyborg.  John 
D.  Hansen  fra  Brønderslev  til  København,  Kay  J.  Andersen  fra 
Frederikshavn  til  København,  Lyle  Petersen  og  Theo  Andersen 
fra  Nyborg  til  Aalborg. 

Velsignelser: 

KØBENHAVN:  Den  7.  Marts  1948  blev  Søn  af  Georg  W.  Jen- 
sen og  Rosa  Jensen,  født  den  17.  November  1947  velsignet  og 
givet  Navnet  Ole  Georg  Jensen. 

SØNDAGSSKOLEN 

NADVERENS 

Før  han   udstod  Korsets  Død, 
nu   hans  Rost   fra    Himlen    lod. 
Før  et  ringe,  ængstet  Lam  - 
nu  en  Herre  stor  og  gran. 

KORLEKTIER 

1.  Søndag:    Paulus   Rom.    10  :    13.   Thi    hvor    den,    som    paakal- 

der Herrens  Navn,  skal  blive  frelst. 

2.  Søndag:    Jacobs  Brev   2:    14.  Hvad   gavner  det  mine  Brødre, 

om  nogen  siger,  han  har  Tro,  men  ikke  har  Ger- 
ninger, mon  Troen  kan   frelse  ham? 

3.  Søndag:    Jacobs    Brev    1 :    26.    Dersom    nogen    synes,    at    han 

dyrker  Gud,  og  ikke  holder  sin  Tunge  i  Tømme, 
men  bedrager  sit  Hjerte,  hans  Gudsdyrkelse  er 
forgæves. 

4.  Søndag:    1.  Johs.  Brev  3:  1.  Ser,  hvor  stor  en  Kærlighed  Fa- 

deren har  givet  os,  at  vi  skulde  kaldes  Guds  Børn; 
og  vi  ere  det.  Derfor  kender  Verden  os  ikke,  fordi 
den  ikke  har  kendt  ham. 

A.  O. 


Stjerner  til  Salgs 

Aargang   1938—1943—1944,   indb.    Stk.   4    Kr.      Aargang   1945, 
indb.  8  Kr. 

Kan  bestilles  paa  Missionskontoret,  Priorvej  12,  Kobenhavn  F. 

